cyanic-selkie/wikianc huggingface dataset:
சேனரத் பரணவிதான
சேனரத் பரணவிதான (சிங்களம்:සෙනරත් පරණවිතාන) (26 டிசம்பர் 1896 – 4 அக்டோபர் 1972) இலங்கையின் முன்னோடித் தொல்லியலாளரும், கல்வெட்டியலாளரும் ஆவார். இவரது பணிகள் 20 ஆம் நூற்றாண்டின் நடுப் பகுதியில் இலங்கையின் தொல்லியல் துறையிலும், வரலாற்றிலும் ஆதிக்கம் செலுத்தின. எச். சி. பி பெல், டொன் மார்ட்டினோ டி சில்வா விக்கிரமசிங்க ஆகியோருக்குப் பின்னர் 1940ல் இவர் தொல்லியல் ஆணையாளரானார்.
வரலாறு
பரணவிதான 1896 டிசம்பர் 26 ஆம் தேதி காலியில் உள்ள மெத்தரம்பை என்னும் இடத்தில் பிறந்தார். தொடக்கக் கல்வியை மெத்தரம்பை அரசாங்கப் பள்ளியில் பெற்ற அவர், பின்னர் காலியில் உள்ள பொன விஸ்தா பள்ளியில் சேர்ந்தார். கீனட்டிகல என்னும் இடத்தில் இருந்த ரன்வலிகொட பிரிவேனாவில் கிழக்கத்திய மொழிகளில் தேர்ச்சி பெற்றதுடன், உடுகம்பொல அரசாங்கப் பள்ளியில் ஆசிரியராகவும் பணிபுரிந்தார். 1923ல் பரணவிதான தொல்பொருளியல் திணைக்களத்தில் பணியில் அமர்ந்தார். 1930ல் திருமணம் செய்துகொண்டார். 1936ல், லெய்டன் பல்கலைக்கழகத்தில் முனைவர் பட்டம் பெற்ற பரணவிதான 1940 அக்டோபர் முதலாம் தேதி தொல்லியல் ஆணையாளராகப் பதவி ஏற்றார். 1956 ஆம் ஆண்டுவரை அவர் இப்பதவியில் இருந்தார். 1957ல் இவர் இலங்கைப் பல்கலைக்கழகத்தின் பேராதனை வளாகத்தில் தொல்லியல் பேராசிரியராகப் பணியேற்றார்.
இவர் தொல்லியல் திணைக்களத்தில் பதவியில் அமர்ந்த காலம் இரண்டாம் உலகப்போர்க் காலமாக இருந்தாலும், இவரது 17 ஆண்டுப் பதவிக்காலம் பயனுள்ளதாகவே அமைந்திருந்தது. இவரது எழுத்துக்களால் இலங்கையின் வரலாறும், வரலாற்றுக்கு முந்திய காலமும் விளக்கம் பெற்றன.
பகுப்பு:இலங்கைத் தொல்பொருள் ஆய்வாளர்கள் பகுப்பு:1896 பிறப்புகள் பகுப்பு:1972 இறப்புகள்
ஐக்கிய நாடுகள் ஜெனீவா அலுவலகம்
ஐக்கிய நாடுகள் ஜெனீவா அலுவலகம்  (United Nations Office at Geneva, UNOG) ஐக்கிய நாடுகள் நிறுவனத்தின் நான்கு பெரும் அலுவலக வளாகங்களில் (ஐ.நா. தலைமையகத்தை அடுத்து) இரண்டாவது மிகப்பெரும் வளாகமாகும். இது உலக நாடுகற் சங்கத்திற்காக 1929க்கும் 1938க்கும் இடையில் கட்டப்பட்ட நாடுகளின் அரண்மனை கட்டிட வளாகத்தில் இயங்குகிறது.
ஐக்கிய நாடுகள் நிர்வாக அலுவலகங்களைத் தவிர ஐ.நாவின் பல திட்டப்பணிகள் மற்றும் நிதியங்களுக்கான அலுவலகங்களும் இங்கு இடம் பெற்றுள்ளன.
மேலும் சில திட்டப்பணிகள், நிதியங்களுக்கான அலுவலகங்கள் சுவிட்சர்லாந்து அரசு கொடுத்துள்ள பிற அலுவலகவெளிகளிலும் இடம் பெற்றுள்ளன.
ஐ.நா அங்கங்கள்
ஜெனீவாவைத் தலைமையகமாகக் கொண்டவை:
ஜெனீவாவிலும் உள்ளவை:
லுட்ஸ்க் நகரம்
லுட்ஸ்க் நகரம் (Lutsk), உக்ரைன் நாட்டின் வடமேற்கில் அமைந்த வோலின் மாகாணத்தின் தலைநகரமும், மாநகராட்சியும் ஆகும். 42 சதுர கிலோ மீட்டர் பரப்பளவு கொண்ட இந்நகரத்தின் 2021-ஆம் ஆண்டின் மக்கள் தொகை 2,17,197 ஆகும்.
பொருளாதாரம்
லுட்ஸ்க் நகரம் கார் உற்பத்தி ஆலைகள், காலணிகள், இயந்திர பாகங்கள், தளவாடங்கள், மின்னனு இயந்திரப் பொருட்கள், இரும்பாலைகள் மற்றும் வேதியியல் தொழிற்சாலைகள் கொண்டது.
வெளி இணைப்புகள்
பகுப்பு:உக்ரைனிய நகரங்கள்
குவைத் தினார்
குவைத்தி தினார் அல்லது குவைத் தினார் (அரபி: دينار, ISO 4217 குறியீடு KWD) என்பது குவைத் நாட்டு நாணயமாகும். ஓரு தினார் என்பது 1000 பில்சுகளாகும். குவைத் தினார் உலகின் அதிக மதிப்புடைய நாணய அலகாக உள்ளது.
வரலாறு
கல்ப் ரூபாய்க்கு மாற்றாக 1961 ல் தினார் அறிமுகப்படுத்தப்பட்டது. ஆரம்பத்தில் ஒரு பவுண்டு ஸ்டெர்லிங்க்கு இணையான மதிப்பை கொண்டிருந்தது. ஒரு ரூபாய் 1 சில்லிங் 6 பென்சு க்கு இணையாக இருந்தபோது, தினார் மதிப்பு 13⅓ ரூபாய்களாக இருந்தது.
ஈராக் 1990ல் குவைத்தை ஆக்ரமிப்பு செய்தபோது ஈராக்கி தினார் குவைத் தினாருக்கு மாற்றாக இருந்ததுடன், அதிக அளவிலான வங்கித் தாள்கள் ஆக்ரமிப்பு படைகளால் களவாடப்பட்டிருந்தன. ஆக்ரமிப்பு படை தோற்கடிக்கபட்டப் பின் குவைத் தினார் மறுபடியும் நாட்டின் நாணயமாக அறிவிக்கப்பட்டு புதிய வங்கித் தாள்கள் அறிமுகப்படுத்தப்பட்டன. திருடப்பட்ட பழைய வங்கித் தாள்கள் செல்லாதவையாக அறிவிக்கப்பட்டன.
நாணயங்கள்
கீழுள்ள நாணயங்கள் முதலில் 1961ல் அறிமுகப்படுத்தப்பட்டது
வெளியிணைப்புகள்
பகுப்பு:நாணயங்கள் பகுப்பு:குவைத் பகுப்பு:அரபு நாட்டு நாணயங்கள்
சுக்ரன்
சுக்ரன் (Sukran) 18 பிப்ரவரி 2005ல் வெளிவந்த தமிழ் திரைப்படமாகும். இதனை எஸ். ஏ. சந்திரசேகர் இயக்கியிருந்தார். இத்திரைப்படத்தில் ரவி கிருஷ்ணா, அனிதா ஆகியோர் முக்கிய வேடத்தில் நடித்திருந்தனர். விஜய் இத்திரைப்படத்தில் சிறப்பு வேடத்தில் நடித்திருந்தார்.
கதை
சந்தியாவின் மாற்றாந்தாய் அவர்களின் விவகாரத்தைக் கண்டறிந்ததும், அவர் அவர்களின் சக்கரத்தில் மூக்கைக் குத்துகிறார். மிகுந்த அக்கறையும் அன்பும் கொண்ட ரவியின் அப்பா அவர்களை சென்னைக்கு அனுப்பி வைக்கிறார். அவர்கள் சென்னையை அடைந்த பிறகு, அவர் அவர்களைச் சரிபார்க்கிறார், தொலைபேசி அழைப்பின் நடுவில், அவர் சந்தியாவின் சித்தியால் கொல்லப்படுகிறார். அதன் பிறகு, மகேஷ் என்ற ஊழல் போலீஸ் அதிகாரி, ரவியை தனது சொந்த தந்தையை கொலை செய்ததாக குற்றம் சாட்டுகிறார், மேலும் சந்தியாவின் மாற்றாந்தாய் கொடுத்த புகாரின் பேரில் ரவியை கைது செய்கிறார், அவர் தங்கள் விவகாரத்தில் கால் வைத்தபோது தனது சொந்த தந்தையைக் கொன்றார். பின்னர் ரவி சிறையில் அடைக்கப்பட்டார்.
ரவிக்கு ஜாமீன் கிடைக்க நீதி மாணிக்கம் என்ற நீதிபதியின் உதவியை நாட சந்தியா வற்புறுத்தப்படுகிறாள். மாணிக்கம், தவறான நபராக இருப்பதால், அவளை அவனுடன் தூங்கும்படி மிரட்டுகிறார், இதனால் அவள் அவன் முகத்தில் துப்பினாள். சந்தியாவை பொலிசார் அரண்மனைக்கு அழைத்துச் செல்கிறார்கள், அங்கு மகேஷ், மாணிக்கம் மற்றும் அமைச்சர் ஜனார்த்தனனின் மகன் தமிழ் குமரன் (பாபி பேடி) ஆகியோரால் அவள் கூட்டுப் பலாத்காரம் செய்யப்படுகிறாள். இதற்கிடையில், ஒரு நேர்மையான போலீஸ் அதிகாரி சந்தியாவை காப்பாற்ற ரவியை விடுவிக்கிறார். ஆனால் ரவி இலக்கை அடைவதற்குள், மூவரும் அவளது ஆடைகளை கழற்றி, படுக்கையில் கட்டி, மாறி மாறி பலாத்காரம் செய்கின்றனர், அதை அவர்கள் வீடியோ கிளிப்பாகவும் எடுக்கிறார்கள். ரவி அவளைக் காப்பாற்ற முயன்றான் ஆனால் வெற்றி பெறவில்லை, நீதி மாணிக்கத்தின் அடியாட்களால் அடிக்கப்படுகிறான். சிறிது நேரம் கழித்து சந்தியா மயக்கமடைந்தாள். குண்டர்களால் கடுமையாகத் தாக்கப்பட்டு தூக்கு மேடையில் வீசப்பட்ட ரவியும் சுயநினைவின்றி இருக்கிறார்.
நவம்பர் 2005
பகுப்பு:2005 பகுப்பு:2005 செய்திகள்
தமிழ்த் திரைப்படங்களின் பட்டியல், 1962
1962 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
மேற்கோள்கள்
பகுப்பு:தமிழ்த் திரைப்படங்களின் பட்டியல்கள்
குமாரகுப்பம் கலிவரதராஜபெருமாள் கோயில்
குமாரகுப்பம் கலிவரதராஜபெருமாள் கோயில் தமிழ்நாட்டில் விழுப்புரம் மாவட்டம், குமாரகுப்பம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜபெருமாள், பெருந்தேவிதாயர் சன்னதிகளும், ஆண்டாள், விஷ்வசேனார், காளிங்கநர்தனன், சக்கரத்தாழ்வார், தன்வந்திரி, ஹயக்ரீவர் குருவாயூர் கண்ணன், பாண்டுரங்கன், அஷ்டலட்சுமி, துர்க்கை, குபேரன், ஆஞ்சநேயர், கருடத்தாழ்வார், சீனுவாசபெருமாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. சித்திரை மாதம் சித்ராபருவம் முக்கிய திருவிழாவாக நடைபெறுகிறது. வைகாசி மாதம் விசாகம் திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாவனெல்லை பிரதேச செயலாளர் பிரிவு
மாவனெல்லை பிரதேச செயலாளர் பிரிவு (Mawanella Divisional Secretariat, මාවනැල්ල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் சப்ரகமுவா மாகாணத்தில் உள்ள கேகாலை மாவட்டத்தில் உள்ளது. இதன் பரப்பு 95.5 சதுர கிலோ மீட்டராக உள்ளது. இதில் துணை நிர்வாக அலகுகளாக 71 கிராம அலுவலர் பிரிவுகளைக் கொண்டுள்ளதுடன், 161 கிராமங்களையும் கொண்டுள்ளது. 2011 இல் இப்பிரிவு மக்கள் தொகை 109,681 ஆகக் காணப்பட்டது.
வெளியிணைப்புக்கள்
பகுப்பு:கேகாலை மாவட்டப் பிரதேச செயலாளர் பிரிவுகள்
இரட்டை பௌலைன்
இரட்டை பௌலைன் (Double bowline) அல்லது வட்டத் திருப்ப பௌலைன் (round turn bowline) என்பது ஒரு தடவகை முடிச்சு ஆகும். பொதுவான பௌலைனின் ஒற்றைத் திருப்பத்துக்குப் பதிலாக இரட்டை பௌலைனில் வட்டத் திருப்பம் பயன்படுகிறது. இது பொதுவான பௌலைனிலும் கூடுதலான பாதுகாப்பான தடத்தை உருவாக்க உதவுகிறது.
அண்ணா நகர் (சட்டமன்றத் தொகுதி)
அண்ணா நகர் சட்டமன்றத் தொகுதி, இந்தியாவின், தமிழ்நாடு மாநிலத்தில் சென்னை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 21. இது மத்திய சென்னை மக்களவைத் தொகுதியில் அடங்கியுள்ளது. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
இரட்டை பௌலைன்
பெயர்
கிளிபர்ட் ஆசிலி இதனை "இரட்டை பௌலைன்" என்று குறிப்பிட்டாலும், இப்பெயர் இன்னொரு முடிச்சான இடைப்பகுதி பௌலைன் என்பதற்கும் பொருத்தமாக அமையும். இதனால் சிலர் இம்முடிச்சுக்கு மேலே தரப்பட்டுள்ள மாற்றுப் பெயர்களில் ஒன்றைப் பயன்படுத்துகின்றனர். இன்னொரு மூலத்தில், இரட்டை பௌலைன் என்னும் பெயர் நடுக்கயிற்றில் பொதுவான பௌலைன் முடிச்சிட்டுக் கட்டப்படும் தடத்தைக் குறிப்பிடப் பயன்பட்டுள்ளது.
பயன்பாடு
"இரட்டை பௌலைன்" மலையேறுவோர் அதிகமாகப் பயன்படுத்தும் இரண்டு முடிச்சுக்களில் ஒன்று. மற்றது எட்டு வடிவ முடிச்சு. விழுவதினால் முடிச்சில் அதிக சுமை சுமத்தப்பட்டாலும், இரட்டை பௌலைனை சுலபமாக அவிழ்த்துவிடலாம். எட்டு வடிவ முடிச்சில் இது கடினமானது என்பதால் இரட்டை பௌலைனுக்கு இது ஒரு சாதகமான இயல்பு ஆகும். ஆயினும் இம் முடிச்சு எட்டு வடிவ முடிச்சிலும் பாதுகாப்புக் குறைவானது.
வெளியிணைப்புக்கள்
பகுப்பு:முடிச்சுகள்
அண்ணா நகர் (சட்டமன்றத் தொகுதி)
அமைந்தகரை, அரும்பாக்கம், டி.பி.சத்திரம், எம்.எம்.டி.ஏ. காலனி, செனாய் நகர் உள்ளிட்ட முக்கிய பகுதிகள் இதில் அடங்கும். அரும்பாக்கம் ராணி அண்ணாநகர், டி.பி.சத்திரம், நடுவங்கரை, எம்.ஜி.ஆர்.காலனி என்.எஸ்.கே.நகர், பொன்வேல் பிள்ளை தோட்டம், அமைந்தகரை மார்க்கெட் பகுதிகளில் குடிசைவாசி மக்கள் அதிகம் வசிக்கின்றனர்.
2021 தமிழ்நாடு சட்டமன்றத் தேர்தலில் இத்தொகுதியின் மொத்த வாக்காளர்கள் 2,86,019. அதில் ஆண் வாக்காளர்கள் 1,40,410 மற்றும் பெண்கள் வாக்காளர்கள் 1,45,522 அகவுள்ளனர். அதிமுக சார்பில் கோகுல இந்திரா, திமுக சார்பில் எம்.கே. மோகன், அ.ம.மு.க.சார்பில் குணசேகரன், மக்கள் நீதி மய்யம் பொன்ராஜ், நாம் தமிழர் கட்சி சங்கர், பகுஜன் சமாஜ் கட்சி ஜீவித் குமார் ஆகியோரும் களத்தில் உள்ளனர்.
தொகுதியில் அடங்கியுள்ள பகுதிகள்
சென்னை மாநகராட்சி வார்டு எண் 66 முதல் 70 வரை மற்றும் 73 முதல் 75 வரை.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:சென்னை மாவட்டத்திலுள்ள சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
ஆப்கானித்தான் இசுலாமிய அமீரகம்
{{Infobox country {{center|"This is the Home of the Brave"   }} | பஷ்தூன் மக்கள் 42% |தஜிக்குகள் 27% | கசாரா மக்கள் 9% |{உஸ்பெக் மக்கள் 9% | ஆய்மக்குகள் $% | துருக்கர்கள் 3% | பலுச்சி மக்கள் 2% |பிற பழங்குடி மக்கள் 4% }} |இசுலாமியர்கள் 99.7% | பிற சமயத்தினர்: 0.3% }} }} ஆப்கானித்தான் இசுலாமிய அமீரகம் (Islamic Emirate of Afghanistan) (د افغانستان اسلامي امارات, ட ஆப்கானிஸ்தான் இஸ்லாமி அமாரத்) 1996இல்  தாலிபான்கள்  ஆப்கானித்தானை ஆண்டபோது நிறுப்பட்ட அரசாகும்; 2001இல் அவர்களது வீழ்ச்சியுடன்  இதுவும் முடிவுற்றது. தாலிபான்கள் உச்சத்தில் இருந்தபோது கூட அவர்கள் முழுமையான ஆப்கானித்தானை ஆளவில்லை; வடகிழக்கில் 10% நிலப்பகுதியின் ஆட்சி வடக்குக் கூட்டணி வசம் இருந்தது.
தாலிபான்களின் இரண்டாவது அமீரகம்
அமெரிக்காவிடமிருந்து 15 ஆகஸ்டு 2021 அன்று ஆப்கானித்தானை கைப்பற்றிய தாலிபான்களின் ஆப்கானித்தான் இசுலாமிய அமீரகத்தின் இடைக்கால அரசின் பிரதம அமைச்சராக 7 செப்டம்பர் 2021 அன்று முகமது அசன் அகுந்து மற்றும் துணைப் பிரதமர்களாக  அப்துல் கனி பராதர் மற்றும் மௌலவி ஹனாபி தேர்வு செய்யப்பட்டதாகவும், மேலும் அமைச்சரவையில் 19 கேபினெட் அமைச்சர்களும், 11 துணை அமைச்சர்களும், இயக்குநர்களும் தேர்வு செய்யப்பட்டிருப்பதாக தாலிபான்களின் செய்தித் தொடர்பாளர் சஃபியுல்லா முஜாகிதின் அறிவித்துள்ளார்.
முல்லா ஓமர் தலைமையில் 1996 - 2001 ஆண்டுகளில் நடைபெற்ற தாலிபான்களின் முதல் அரசுக்குப் பின், 20 ஆண்டுகளுக்குப் பின்னர் இது தாலிபான்களால் மீண்டும் தற்போது நிறுவப்படும் இரண்டாவது அரசாகும்.
மேற்சான்றுகள்
பகுப்பு:ஆப்கானித்தானின் வரலாறு பகுப்பு:ஆப்கானித்தான்
தாதர் மற்றும் நாகர் ஹவேலி மக்களவை உறுப்பினர்
2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் தாதர் மற்றும் நாகர் ஹவேலியிலுள்ள 1 மக்களவைத் தொகுதிக்கு உறுப்பினராகத் தேர்வு செய்யப்பட்டவர், அவர் சார்ந்துள்ள கட்சி ஆகியவைகளைக் கொண்ட பட்டியல் இது.
கட்சி வாரியாக உறுப்பினர்கள்
இங்கு கட்சி வாரியாக உள்ள மக்களவை உறுப்பினர்கள் எண்ணிக்கை:
இவற்றையும் பார்க்க
பகுப்பு:இந்திய மக்களவை
செண்பகராமன்புதூர் மேலதிரட்டு சுடலைமாடசாமி கோயில்
செண்பகராமன்புதூர் மேலதிரட்டு சுடலைமாடசாமி கோயில் தமிழ்நாட்டில் கன்னியாகுமரி மாவட்டம், செண்பகராமன்புதூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுடலைமாடன், முத்தாரம்மன் சன்னதிகளும், மாரியம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஓரியல்புச் சார்பு
வகை நுண்கணிதத்தில்,சார்பு f \,, ஒரு இடைவெளியில் உள்ள x ≤ y மதிப்புகளுக்கு  f(x) ≤ f(y) என இருந்தால் அந்த இடைவெளியில் அது கூடும் சார்பாகும் (increasing function). x ≤ y எனில் f(x)  ≥ f(y) ஆக இருந்தால் அது அந்த இடைவெளியில் குறையும் சார்பாகும். (decreasing function) ஒரு இடைவெளி முழுவதிலும் சார்பு கூடும் சார்பாகவோ அல்லது குறையும் சார்பாகவோ இருந்தால் அச்சார்பு அந்த இடைவெளியில் ஓரியல்புச் சார்பு (monotonic function) எனப்படும்.
கூடும் சார்பு
மெய்யெண் கணத்தின் உட்கணத்தின் மீது வரையறுக்கப்பட்ட மெய்ச் சார்பு f \,:
f \, -ன் ஆட்களத்தின் ஒரு இடைவெளியில் \ x \leq y என அமையும் அனைத்து x மற்றும் y  களுக்கும்   எனில்  அந்த இடைவெளியில் f \, கூடும் சார்பு. f \, வரிசை மாற்றாச் சார்பாக உள்ளது.
எடுத்துக்காட்டு:
ஒரு இடைவெளியில் \ x <y என அமையும் அனைத்து x மற்றும் y  களுக்கும்  ஆக அமைந்தால் திட்டமாக கூடும் சார்பாகும்.
எடுத்துக்காட்டு: \ f(x) = x, ஒரு திட்டமாக கூடும் சார்பு.
குறையும் சார்பு
f \, -ன் ஆட்களத்தின் ஒரு இடைவெளியில் \ x\leq y என அமையும் அனைத்து x மற்றும் y  களுக்கும்  ஆக அமைந்தால் f \, அந்த இடைவெளியில் ஒரு குறையும் சார்பாகும். f \, வரிசை மாற்றும் சார்பாக உள்ளது.
எடுத்துக்காட்டு:   [π/2, π] -ல் இறங்கும் சார்பு.
ஒரு இடைவெளியில் \ x <y என அமையும் அனைத்து x மற்றும் y  களுக்கும்  ஆக அமைந்தால் திட்டமாக குறையும் சார்பாகும்.
ஓரியல்புத்தன்மை
ஒரு இடைவெளி முழுவதிலும் ஒரு சார்பு கூடும் சார்பாகவோ அல்லது குறையும் சார்பாகவோ இருந்தால் அச்சார்பு அந்த இடைவெளியில் ஓரியல்புச் சார்பு ஆகும்.
சார்பு f \,, (a, b) இடைவெளியில் முழுமையான ஓரியல்புத்தன்மை (absolutely monotonic) கொண்டதாக இருந்தால் அந்த இடைவெளியில் உள்ள அனைத்துப் புள்ளிகளிலும் சார்பின் எல்லா வரிசை வகைக்கெழுக்களும் எதிர்மமாக இல்லாமல் இருக்கும். ஒரு குறிப்பிட்ட இடைவெளி முழுவதும் கூடும் சார்பாகவோ அல்லது குறையும் சார்பாகவோ இல்லாமலிருந்தால் அந்த இடைவெளியில் அச்சார்பு ஓரியல்புத்தன்மையற்றது.
எடுத்துக்காட்டு: f(x) = sinx, இச்சார்பு [0, π/2] இடைவெளியில் கூடும் சார்பு; [π/2, π] இடைவெளியில் குறையும் சார்பு; ஆனால் [0, π] இடைவெளி முழுவதும் கூடும் சார்பாகவோ அல்லது குறையும் சார்பாகவோ இல்லாததால் இந்த இடைவெளியில் ஓரியல்பற்றது.
வெளி இணைப்புகள்
பகுப்பு:வகையீட்டு நுண்கணிதம்
பெரென்ட் வெஸ்ட்டைக்
பெரென்ட் அனொல்ட் வெஸ்ட்டைக் (Berend Arnold Westdijk, பிறப்பு: மார்ச்சு 5, 1985), இவர் நெதர்லாந்து துடுப்பாட்ட அணியின் சகலதுறை ஆட்டக்காரர்களில் ஒருவர். அணியின் வலதுகை துடுப்பாளரும், மித வேக பந்துவீச்சுசாளருமாவார்.
பகுப்பு:நெதர்லாந்துத் துடுப்பாட்டக்காரர்கள் பகுப்பு: 1985 பிறப்புகள்
வைகை (இதழ்)
வைகை என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து மாதாந்தம் வெளிவந்தது.
வரலாறு
வைகை இதழின் இதழ் 1977 ஆகத்தில் வெளியானது. இதன் ஆசிரியராக ஆர். குமாரசாமி இருந்தார். அவரும் அவருக்குத் துணை சேர்ந்திருந்தவர்களும் சிற்றிதழான பிரக்ஞையை முன்மாதிரியாகக் கொண்டிருந்தார்கள். இந்த இதழ் அன்றைய கல்கி இதழ் அளவில், நல்ல வெள்ளைத் தாளில் அச்சாகி வந்தது. முதல் ஆண்டு ஒவ்வொரு இதழும் 34 பக்கங்கள் ( அட்டை தனி ) சில சமயம் அதிகமாகவும் கொண்டிருந்தது. பின்னர், பக்கங்கள் குறைந்தும் கூடியும் வந்தன. ஒரு இதழ் பத்தே பக்கங்களுடன் இரண்டு கட்டுரைகள் மட்டும் கொண்டு வெளியாகியும் உள்ளது. இதற்கெல்லாம் எழுதுகிறவர்களையே இது குறை கூறியது.
முதல் இரண்டு இதழ்களில் வைகை கவிதைகள் வெளியிட்டது. பின்னர், 'கதைகள், கவிதைகள் ஏற்றுக் கொள்ளப்படமாட்டா' என்று அறிவித்தது. சிந்தனைக் கட்டுரைகள், முக்கியமாகப் புத்தக விமர்சனங்கள் வேண்டும் என்று தெரிவித்துக் கொண்டிருந்தது. அவர்கள் எதிர்பார்த்த தரத்துக்குக் கட்டுரைகள் வரவில்லை. ஆகவே, இதழ்கள் காலதாமதத்துடனேயே வெளியாயின.
வைகை இதழில் ந. முத்துசாமியின் நீண்ட கட்டுரைகள் வெளியாயின. தெருக்கூத்து பற்றி அவர் தெருக்கூத்துக்கு உதவி தேவை, நடேசத் தம்பிரானின் தெருக்கூத்து, கொண்டையார் தண்டலம் வரதப்ப வாத்தியாரின் தெருக்கூத்து, பொம்மலாட்டங்களும் தெருக்கூத்தும், பத்மா சுப்ரமண்யத்தின் மீனாட்சி கல்யாணம், மீனாட்சி கல்லூரியில் நாடகங்கள் இப்படிப் பல கட்டுரைகளை நீளமாக எழுதியுள்ளார். இவற்றில் சில 16 அல்லது 7 பக்கங்கள்கூட வந்துள்ளன. மேலும் முத்துசாமி சுந்தர ராமசாமி எழுதிய 'குரங்குகள்' என்ற சிறுகதை பற்றி எட்டுப் பக்க விரிவுரை போன்ற வேறு சில கட்டுரைகளும் எழுதியுள்ளார்.
வெ. சாமிநாதனின் 'ஓர் எதிர்ப்புக் குரல்' என்ற கட்டுரைத் தொகுப்புக்கு க. ரா. எழுதிய முன்னுரையை வைகை எட்டாவது வது இதழில் மறு பிரசுரம் செய்தது. 'வெங்கட்சாமிநாதனின் கருத்துலகம்' என்ற தலைப்பில் வண்ணதாசனின் 'தோட்டத்துக்கு வெளியிலும் சில பூக்கள்' என்ற கதைத் தொகுதிக்கு சு. ரா. எழுதிய முன்னுரையை 'வண்ணதாசன் கதைகள்' என்ற தலைப்புடன் வெளியிட்டது. நாஞ்சில் நாடனின் புதினமான 'தலைகீழ் விகிதங்கள்', காஸ்யபனின் 'அசடு' ஆகியவற்றுக்கு க. ரா. விமர்சனக் கட்டுரைகள் எழுதியுள்ளார். சுந்தர ராமசாமியின் 'பல்லக்குத் தூக்கிகள்' கதைத் தொகுதி பற்றி சி. மோகன் ஒரு கட்டுரை எழுதியுள்ளார்.
அகிலனின், சித்திரப் பாவை புதினத்துக்கு, ஞானபீட விருது வழங்கப்பட்டதை வைகை கண்டித்தது. கல்வித் துறையில் நிகழும் சீர்கேடுகளை வைகை சுட்டிக்காட்டி, கடுமையாக விமர்சித்தது. குறிப்பாக, மதுரைப் பல்கலைக்கழகம் இதன் தாக்குதலுக்கு இலக்காக அமைந்தது. பாடநூலாக அங்கீகரிக்கப்பட்ட ஒரு சிறுகதைத் தொகுப்பின் தன்மை குறித்தும், ஒப்பியல் இலக்கியம் சம்பந்தமான ஆய்வு பற்றிய ஒரு பேராசிரியரின் நூலையும் வன்மையாகக் கண்டித்து கட்டுரைகள் எழுதப்பட்டன.
ஞானி கட்டுரைகள் எழுதியுள்ளார். வெ. சாமிநாதனின் 'பாலையும் வாழையும்' கட்டுரைகளைத் தொடர்ந்து 'வாலையா? வாழையா? தொடர்ந்து தேடல்' என ஞானி கட்டுரையும், இந்திய மெய்யியல் பற்றி தேபி பிரசாத் சட்டோபாத்யாயா எழுதிய நூலுக்கு ஒரு விரிவான விமர்சனம் ( 12 பக்கங்கள் ) எழுதினார்ர். மேலும் ஜே. கிருஷ்ணமூர்த்தியின் மெய்யியலை விமர்சித்து 'மணல்மேட்டில் ஒரு அட்டை வீடு' என்ற நீண்ட கட்டுரையும் எழுதினார்.
வைகையின் 11வது இதழ் விமர்சன இதழாக அமைந்திருந்தது. 'சுந்தர ராமசாமியின் குரங்குகள்' என்ற ந. முத்துசாமி கட்டுரை; 'சோவியத் நாட்டில் ஒரு தமிழ் மாணவி' (வி. எஸ். கமலா எழுதிய புத்தகம் பற்றி) விமர்சனம், 'கண்டதும் கேட்டதும்'- ஒரு சுய விமரிசனம். ஜி. நாகராஜன் அவருடைய கதைத் தொகுப்பு பற்றி அவரே எழுதியது). போன்றவை அதில் வெளியாயின.
வைகை அதன் இறுதிக் கட்டத்தில் மணிக்கொடி இதழ் மீது தனது கவனத்தைத் திருப்பியது. கு. ப. ரா. சிறப்பிதழ் வெளியிடுவதில் அக்கறை கொண்டது. மணிக்கொடியில் வந்த 'யாத்ரா மார்க்கம்' பகுதியில் வெளியான குறிப்புகளையும் சூடான விவாதங்களையும் வைகை 27, 28 வது இதழ்களில் மறுபிரசுரம் செய்தது. 'மணிக்கொடி' யில் வெளியான சில புத்தக மதிப்புரைகளையும் வைகை வெளியிட்டது.
வைகையின் 27-ம் இதழில் அது கதை, கவிதைகள் போன்ற படைப்புகளை வெளியிட மறுத்து வந்த போக்கைக் கைவிட விரும்பியாத தன் கொள்கை மாற்றத்தை வெளியிட்டது. ஆனால் 1981இல் வெளிவந்த 28ஆம் இதழுக்குப் பிறகு வைகை வரவில்லை.
எதுமலை ஊராட்சி
எதுமலை ஊராட்சி (Edumalai Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மண்ணச்சநல்லூர் வட்டாரத்தில் அமைந்துள்ளது. இந்த ஊராட்சி, மண்ணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3621 ஆகும். இவர்களில் பெண்கள் 1853 பேரும் ஆண்கள் 1768 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மருத்துவர் தடம்
மருத்துவர் தடம் (Surgeon's loop) மருத்துவர் முடிச்சுப் போலவே கட்டப்படுகிறது. ஆனால் இந்த முடிச்சுக்கு இரண்டாக மடிக்கப்பட்ட நூல் பயன்படுகிறது. இதனால் பிற தடங்களை விட இதற்குக் கூடுதலான நீளம் கொண்ட நூல் தேவைப்படும். அத்துடன் இதன் அளவும் பெரியது. எனினும், விரைவாக வலிமையான தடங்களை உருவாக்குவதற்கு இந்த முடிச்சுச் சிறப்பானது என்பதுடன், பிற தடங்களுடன் இணைப்பதற்கும் இது உகந்தது.
வெளியிணைப்புக்கள்
பகுப்பு:முடிச்சுகள்
உருளைக்கிழங்கு பட்டாணி குழம்பு
உருளைக்கிழங்கு பட்டாணி குழம்பு (Aloo mutter) (ஆலு மட்டர் அல்லது ஆலு மாதர் அல்லது ஆலு என்றும் உச்சரிக்கப்படுகிறது) என்பது இந்திய துணைக்கண்ட வட இந்திய சைவ உணவு.
இது உருளைக்கிழங்கு மற்றும் பட்டாணி ஆகியவற்றிலிருந்து லேசான மசாலா கலந்த தக்காளி அடிப்படையிலான குழம்பாக தயாரிக்கப்படுகிறது. இது ஒரு சைவ உணவு.
இக்குழம்பு பொதுவாக பூண்டு, இஞ்சி, வெங்காயம், தக்காளி, கொத்தமல்லி, சீரகம், [மிளகாய்|சிவப்பு மிளகாய்]], மஞ்சள், கரம் மசாலா மற்றும் பல மசாலாப் பொருட்கள் சேர்த்து வெங்காயம், பூண்டு இல்லாமலும் செய்யலாம்.
உருளைக்கிழங்கு பட்டாணி குழம்பு வணிக ரீதியாகவும் தயாராக சாப்பிடக்கூடிய பாக்கெட்டுகளில் கிடைக்கிறது. அதை சூடாக்கி பரிமாற வேண்டும்.
இது தோசையின் சில மாறுபாடுகளில் நிரப்பியாகவும் பயன்படுத்தப்படுகிறது.
இது பெரும்பாலான வட இந்திய உணவகங்களில் வழங்கப்படுவதுடன் மேற்கத்திய வட இந்திய உணவு வகைகளில் மிகவும் பிரபலமான உணவு வகைகளில் ஒன்றாகும்.
மேற்கோள்கள்
பகுப்பு:பஞ்சாபி உணவு வகைகள் பகுப்பு:உணவு தொடர்பான பட்டியல்கள் பகுப்பு:உணவுகள்
தாவீதின் கல்லறை
தாவீது அரசர் கல்லறை அல்லது தாவீதின் கல்லறை (King David's Tomb; קבר דוד המלך) என்பது 12 ஆம் நூற்றாண்டில் உருவான பாரம்பரியத்தின்படி இசுரயேல் அரசரான தாவீது அரசர் அடக்கம் செய்யப்பட்ட இடமாகும். இது எருசலேமின் சீயோன் மலையில் அமைந்துள்ளது. இக்கல்லறை முன்னாள் பைசாந்திய தேவாலயமான "ககியா சியோன்" அமைந்திருந்த மூலைப் பகுதியி உள்ள கீழ்த்தளத்தில் அமைந்துள்ளது. பழைய பைசாந்திய பாரம்பரியம் 4 ஆம் நூற்றாண்டு காலத்துக்குரியதும், கிறித்தவ விசுவாசத்தின் மூல சந்திப்பு இடமாக "இயேசுவின் மேல் அறை" என அடையாளங் காணப்பட்டது. இக்கட்டடம் தற்போது "புலம்பெயர் யெசிவா"வின் பகுதியாகவுள்ளது.
வரலாறு
கல்லறை "ககியா சீயோன்" என்ற பழைய ஆராதனை இல்லத்தின் எச்சங்களின் கீழ்ததள அறையின் மூலையில் அமைந்துள்ளது. இக்கட்டத்தின் மேல் தளம் இயேசுவின் மேல அறை என பாரம்பரியமாகக் கருதப்படுகிறது. தாவீது அடக்கம் செய்யப்பட்ட இடம் தெரியாதெனினும், டனாக் சீலோவாமுக்கு அண்மையில் தாவீதின் நகரின் தெற்குப் பக்கம் எனக் காட்டுகிறது. கி.பி 4 ஆம் நூற்றாண்டில், தாவீதும் அவருடைய தந்தையும் பெத்லகேமில் அடக்கம் செய்யப்பட்டதாக நம்பப்பட்டது. பின்னர் சீயோன் மலை என கி.பி 9 ஆம் நூற்றாண்டில் அழைக்கப்பட்ட இடத்தில் அடக்கம் செய்யப்பட்டதாக கருத்து காணப்பட்டது. துடேலா பெஞ்சமின் 1173 இல் எழுதிய எழுத்துப்படைப்பு இதுபற்றிய மீள் விபரிப்புக்குட்படுத்தியது. இரு யூதத் தொழிலாளிகள் தாவீதின் மூல அரண்மனைக்கு குறுக்காக சுரங்கம் தோண்டிக் கொண்டிருந்தபோது, பொன்னால் நிறைந்த முடியையும் செங்கோலையும் கண்டுபிடித்ததால் அவ்விடம் தாவீதின் கல்லறையாக இருக்க வேண்டும் என்ற தீர்மானிக்கச் செய்தது. தற்போது பாதுகாக்கப்பட்டுள்ள கோதிக் வெறுங்கல்லறை சிலுவைப் போர் வீரர்களால் கட்டப்பட்டது. சாமுவேல் நூலின்படி சீயோன் மலை தாவீதினால் வெற்றி கொள்ளப்பட்டது என்பதால் மத்தியகால யாத்திரிகர்களால் இவ்விடம் பிழையாக விளங்கிக் கொள்ளப்பட்டு, இங்குதான் அடக்கம் செய்யப்பட்டார் என கருதப்பட்டது. 1335 இல், பழைய தேவாலயம் பிரான்சிஸ்கன் சபையின் துறவியர் மடமாக மாறியதாயினும், கிரேக்க மரபுவழித் திருச்சபைத் தலைமைக் குருக்களுடனான பதட்டம் காரணமாக பிரான்சிஸ்கன் வாசிகள் இவ்விடத்தை மூடிவிட்டனர்.
எருசலேமிலுள்ள பிரான்சிஸ்கன் துறவியர் மடம் தற்போதுள்ள தாவீது அரசர் கல்லறைத் தொகுதியில் 16 ஆம் நூற்றாண்டில் அமைந்திருக்கவில்லை. அது ஒரு துறவியர் மடமாக அல்ல, மாறாக சிறிய துறவியர் மட அறையாக, தற்போதுள்ள தாவீதின் கல்லறையின் மேற்குப் பகுதியில் இறுதி இரவுணவு இடமாகக் கருதப்பட்டது. துறவியர் கழிவுகளை இன்றுள்ள கல்லறைத் தொகுதியில் கிழக்குப் பகுதியில் எறிவதற்குப் பயன்படுத்தினார்கள். சரிப் அஃமட் தயானி என்பவர் இன்று தாவீது அரசரின் கல்லறையப் பக்கம் கவனித்தில் கொள்ளப்படாமல் இருந்த கிழக்குப் பகுதியை துப்புரவு செய்து, 1490 களில் கட்டி முடித்தார். அவர் தற்போதுள்ள தொகுதியின் கிழக்குப் பகுதியில் முசுலிம் தொழுகைக்கான இடத்தை உருவாக்கினார். 1524 இல் எருசலேம் குடியிருப்பாளர்களால் பிரான்சிஸ்கன்கள் மலையிலிருந்து வெளியே அப்புறப்படுத்தப்பட்டனர். எருசலேம் குடியிருப்பாளர்களால் சரிப் அஃமட் தயானிக்கு வழங்கப்பட்ட பெயரான "இபன் டாவூட்" என்ற பெயரைக் கொண்ட முசுலிம் தொழுகைக்கான பள்ளிவாசலை சுல்தான் சுலைமான் என்பவரின் உதவியுடன் உருவாக்கப்பட்டது.
உசாத்துணை
பகுப்பு:எருசலேம் பகுப்பு:விவிலிய நபர்களின் கல்லறைகள் பகுப்பு:எபிரேய விவிலிய இடங்கள் பகுப்பு:ஆசிய மாதக் கட்டுரைகள் நவம்பர் 2015 பகுப்பு:யூத புனிதப் பயண இடங்கள்
உல்லட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சூளகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பூசனூர் ஊராட்சி
பூசனூர் ஊராட்சி (Poosanur Gram Panchayat), தமிழ்நாட்டின் தூத்துக்குடி மாவட்டத்தில் உள்ள விளாத்திகுளம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 911 பேர் ஆவர். இவர்களில் பெண்கள் 496 பேரும் ஆண்கள் 415 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏமம் ஊராட்சி
ஏமம் ஊராட்சி (Emam Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள உளுந்தூர்பேட்டை வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1218 ஆகும். இவர்களில் பெண்கள் 600 பேரும் ஆண்கள் 618 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ்த் திரைப்படங்களின் பட்டியல், 1963
1963 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள்
மகாதாஜி சிந்தியா
மகாதாஜி சிந்தியா (Mahadaji Shinde) (3 திசம்பர் 1730-12 பிப்ரவரி 1794) மகாத்ஜி சிந்தியா அல்லது மஹாதாஜ் சிந்தியா என்றும் அழைக்கப்படும் இவர் ஓர் மராட்டிய அரசியல்வாதியும், மத்திய இந்தியாவில் உஜ்ஜைனின் ஆட்சியாளராக இருந்தார். இவர் சிந்தியா வம்சத்தின் நிறுவனர் இரனோஜி ராவ் சிந்தியாவின் ஐந்தாவது மற்றும் இளைய மகன் ஆவார்.
வட இந்தியாவில் மராட்டியம் உயிர்த்தெழுதல்
1761 ஆம் ஆண்டு மூன்றாம் பானிபட் போருக்குப் பிறகு வட இந்தியாவில் மராட்டிய சக்தியை மீண்டும் உயிர்ப்பிப்பதில் இவர் முக்கிய பங்கு வகித்தார். மேலும் மராட்டியப் பேரரசின் தலைவரான பேஷ்வாவின் நம்பகமான தளபதியாக உயர்ந்தார். முதலாம் மாதவராவுடனும், நானா பட்நாவிசுடனும் சேர்ந்து, மராட்டியத்தை உயிர்த்தெழுதச் செய்த மூன்று தூண்களில் இவரும் ஒருவர். குவாலியர் இவரது ஆட்சியின் போது, மராட்டிய பேரரசின் முன்னணி மாநிலமாகவும், இந்தியாவின் முன்னணி இராணுவ சக்திகளில் ஒன்றாகவும் ஆனது. 1771 ஆம் ஆண்டில் இரண்டாம் ஷா ஆலத்துடன் தில்லிக்குச் சென்றபின், தில்லியில் முகலாயர்களை மீட்டெடுத்து, பேரரசின் அரசப் பிரதிநிதியானார். இவர் சென்விசுகளை தனது முதன்மை ஆலோசகரளாக நியமித்துக் கொண்டார்.
இவர் மதுராவில் ஜாட்களின் சக்தியை நிர்மூலமாக்கினார். 1772-73 காலப்பகுதியில் இவர் ரோகில்கண்ட்டில் பஷ்தூன் ரோகில்லாக்களின் சக்தியை அழித்து நஜிபாபாத்தை கைப்பற்றினார். முதல் ஆங்கிலேய-மராத்தியப் போரின் போது இவரது பங்கு மராட்டிய தரப்பிலிருந்து மிகப் பெரியது. ஏனெனில் இவர் வாட்கான் போரில் ஆங்கிலேயர்களைத் தோற்கடித்தார். இதன் விளைவாக வாட்கான் உடன்படிக்கை ஏற்பட்டது. மீண்டும் மத்திய இந்தியாவில், தனி ஒருவராகபேஷ்வாவிற்கும், ஆங்கிலேயர்களிடையே சமரசம் செய்து வைத்தார். இதன் விளைவாக 1782 இல் சல்பாய் உடன்படிக்கை ஏற்பட்டது. 1782–83 ஆம் ஆண்டில், இவர், மகமூத் ஷா அப்தாலியை தோற்கடித்து சோம்நாத் கோவிலில் இருந்து எடுக்கப்பட்ட மூன்று வெள்ளி வாயில்களை வெற்றிகரமாக லாகூரிலிருந்து மீண்டும் சோம்நாத்துக்கு கொண்டு வந்தார். குசராத்தின் பூசாரிகளும், அப்போதைய ஆட்சியாளர் கெய்க்வாட்டும் இக்கதவுகளை சோம்நாத் கோவிலில் அனுமதிக்க மறுத்த பின்னர், இந்த வெள்ளி வாயில்கள் உஜ்ஜைன் கோவில்களில் வைக்கப்பட்டன. இன்று அவை இந்தியாவின் மகாகாலேசுவர் ஜோதிர்லிங்கம், உஜ்ஜைனின் கோபால் மந்திர் ஆகிய இரண்டு கோவில்களில் காணப்படுகின்றன.
1787 ஆம் ஆண்டில் இவர் இராஜபுதனத்தை ஆக்கிரமிக்க முயன்றார். ஆனால் இவரை லால்சாட்டில் ராஜபுத்திர படைகள் விரட்டியடித்தன. 1790 ஆம் ஆண்டில் பதான், மெர்டா ஆகிய போர்களில் சோத்பூரிலும், செய்ப்பூரிலும் இராஜபுத்திரர்களை தோற்கடித்தார்.
சல்பாய் ஒப்பந்தம்
பிரித்தானிய தோல்வியின் பின்னர், வாரன் ஹேஸ்டிங்ஸ் ஒரு புதிய ஒப்பந்தத்தை முன்மொழிந்தார். இது பேஷ்வாவிற்கும் பிரிட்டிசாருக்கும் இடையே சவாய் மாதவராவ் பேஷ்வாவாக அங்கீகரிக்கப்பட்டு இரகுநாத்ராவிற்கு ஓய்வூதியம் வழங்கியது. இந்த ஒப்பந்தத்தின் மூலம் யமுனாவிற்கு மேற்கே சிந்தியாவின் அனைத்து பிரதேசங்களுக்கும் திரும்பக் கிடைத்தது. இதன் மூலம் படைகள் உஜ்ஜைனுக்கு திரும்பப் பெறப்பட்டது. செயின்ட் ஜெர்மைன்ஸின் என்பவரும் (ஒப்பந்தத்தை பேச்சுவார்த்தை மூலம் நடத்தியவர்) திரு. டேவிட் ஆண்டர்சன் (1750-1825) என்பவரும் இவரது அரசவையில் நியமிக்கப்பட்டனர்.
முகாத் பிரதேசமாக இருந்த பஞ்சாபையும் இவர் ஆட்சி செய்தார். மேலும் சிஸ்-சட்லெஜ் பிராந்தியத்தின் சீக்கிய சர்தார்களும் பிற அரசர்களும் இவருக்கு கப்பம் செலுத்தினர்.
பின் வரும் வருடங்கள்
இவர் நயப் வாகில்-உல்-முத்லக் (முகலாய விவகாரங்களின் துணை அரசப் பிரதிநிதி) ஆனார். மேலும் முகலாயர்கள் இவருக்கு 1784 இல் அமீர்-உல்-உமாரா ( அமீர்களின் தலைவர்) என்ற பட்டத்தையும் வழங்கினர்.
இவரது மற்றொரு சாதனை ஐதராபாத் நிசாம் இராணுவத்தின்மீது ஒரு போரில் இவர் பெற்ற வெற்றியாகும். இந்த போருக்குப் பிறகு வட இந்திய அரசியலில் நிசாம் அரசு ஒரு காரணியாக நின்றுவிட்டது. பின்னர் அது பொதுவாக தக்காணத்தில் தன்னை சுருக்கிக் கொண்டது. 1792 இல் மைசூரின் திப்பு சுல்தானுடன் ஏற்பட்ட சமாதானத்திற்குப் பிறகு, திப்புக்கு எதிராக இயக்கப்பட்ட பிரிட்டிசார், ஐதராபாத்தின் நிசாம், பேஷ்வா ஆகியோருக்கிடையேயான ஒரு ஒப்பந்தத்தை நிறைவு செய்வதைத் தடுக்க இவர் தனது செல்வாக்கை பயன்படுத்தினார்.
மரணமும் மரபும்
thumb|சிந்தியா சத்ரி, வனாவடி, [[புனே: மகாத்ஜி சிந்தியாவுக்கு அர்ப்பணிக்கப்பட்ட நினைவுச் சின்னம்]] லகேரிப் போருக்குப் பிறகு, தனது அதிகாரத்தின் உச்சத்தில் இருக்கும்போது இவர் 1794 பிப்ரவரி 12 அன்று புனேவுக்கு அருகிலுள்ள வனாவாடியில் உள்ள தனது முகாமில் இறந்தார். இவருக்கு வாரிசுகள் எவருமில்லை. இவருக்குப் பின் இவரது தத்து மகன் தௌலத் ராவ் சிந்தியா ஆட்சிக்கு வந்தார்.
இவரது ஆங்கில வாழ்க்கை வரலாற்றாசிரியரான கீனி, இவரை 18 ஆம் நூற்றாண்டில் தெற்காசியாவின் மிகப் பெரிய மனிதர் என்று வர்ணித்துள்ளார். வட இந்தியா மீது மராட்டிய மேலாதிக்கத்தை நிலைநாட்ட இவரது பணி முக்கிய பங்கு வகித்தது.
புனேவில் உள்ள வனாவாடியில் அமைந்துள்ள "சிந்தியா சத்ரி", இவருக்கு அர்ப்பணிக்கப்பட்ட நினைவுச் சின்னமாகும். இது பிப்ரவரி 12, 1794 அன்று இவர் தகனம் செய்த இடத்தைக் குறிக்கும் ஒரு மண்டபமாகும். ராஜ்புத் கட்டடக்கலை பாணியில் மூன்று மாடி நினைவுச்சின்னம் நகரத்தின் மிக முக்கியமான அடையாளங்களில் ஒன்றாகா திகழ்கிறது.
வெளி இணைப்புகள்
பகுப்பு:பேஷ்வாக்கள் பகுப்பு:1794 இறப்புகள் பகுப்பு:1730 பிறப்புகள்
பள்ளத்தூர், தஞ்சாவூர் மாவட்டம்
இந்தியா-தமிழ்நாடு மாநிலம்,  தஞ்சாவூர் மாவட்டம், பட்டுக்கோட்டை  வட்டத்தில் பள்ளத்தூர் கிராமம் அமைந்துள்ளது.
மக்கள் தொகை
2001 மக்கள் தொகை கணக்கெடுப்பின்படி, கிராமத்தின் மொத்த மக்கள் தொகை 1947 ஆகும். இதில் ஆண்கள் 934 பேரும், பெண்கள் 1013 பேரும் உள்ளனர். கிராமத்தின் பாலின  விகிதம் 1085 மற்றும் கல்வியறிவு விகிதம் 73.15 ஆகும்.
2011 ஆம் ஆண்டு சட்டமன்றத் தேர்தலில்  இருந்து பேராவூரணி சட்டமன்றத் தொகுதிக்கு கிழ் உள்ளது. இதற்கு முன் பட்டுக்கோட்டை  சட்டமன்றத் தொகுதியில் இக்கிராமம் இருந்தது.
மேற்பார்வை
பகுப்பு:தஞ்சாவூர் மாவட்டத்திலுள்ள கிராமங்கள்
கருமுக சில்லை
கருமுக சில்லை (Black-faced munia)(உலோஞ்சூரா மொலுக்கா) என்பது இந்தோனேசியா மற்றும் கிழக்கு திமோரில் காணப்படும் சிவப்பு குருவி சிற்றினமாகும். இது செயற்கை நிலப்பரப்புகள் (எ.கா. பூங்காக்கள் மற்றும் தோட்டங்கள்), காடு, புல்வெளி மற்றும் சவன்னா உள்ளிட்ட பல்வேறு வகையான வாழ்விடங்களில் காணப்படுகிறது. 1766-ல் சுவீடன் இயற்கை ஆர்வலர் கரோலஸ் லின்னேயஸ் தனது சிஸ்டமா நேச்சுரேயின் பன்னிரண்டாவது பதிப்பில் இதனை முதலில் விவரித்தார். பன்னாட்டு இயற்கைப் பாதுகாப்புச் சங்கத்தின் செம்பட்டியல் இந்த பறவையின் நிலையை தீவாய்ப்பு கவலை குறைந்த இனமாக மதிப்பிட்டுள்ளது.
வகைப்பாட்டியல்
1760ஆம் ஆண்டில், பிரெஞ்சு விலங்கியல் நிபுணர் மாதுரின் ஜாக் பிரிசன், மலுக்கு தீவுகளில் இருந்து சேகரிக்கப்பட்ட மாதிரியின் அடிப்படையில் தனது பறவையியல் நூலில் கருப்பு முகம் கொண்ட சிலை குறித்த விளக்கத்தைச் சேர்த்தார். இவர் பிரெஞ்சு பெயரை Le gros-bec de Moluques மற்றும் இலத்தீன் Coccothraustes Moluccensis ஆகியவற்றைப் பயன்படுத்தினார். பிரிசன் இலத்தீன் பெயர்களை உருவாக்கினாலும், இவை இருசொற் பெயரீடு முறைக்கு இணங்கவில்லை மற்றும் விலங்கியல் பெயரிடலுக்கான பன்னாட்டு ஆணையத்தால் அங்கீகரிக்கப்படவும் இல்லை. 1766ஆம் ஆண்டில் சுவீடன் இயற்கை ஆர்வலர் கரோலஸ் லின்னேயஸ் தனது சிஸ்டமா நேச்சுரேவை பன்னிரண்டாவது பதிப்பினைப் புதுப்பித்தபோது, பிரிசன் முன்பு விவரித்த 240 சிற்றினங்களைச் சேர்த்தார். இவற்றில் ஒன்று கருமுக சில்லை. லின்னேயஸ் இதுகுறித்து சுருக்கமான விளக்கத்தைச் சேர்த்தார். உலோக்சியா மொலுக்கா என்ற விலங்கியல் பெயரை உருவாக்கினார். இதற்கு பிரிசனின் ஆய்வினை மேற்கோள் காட்டினார். மொலுக்கா என்ற குறிப்பிட்ட பெயர் மலுக்கு தீவுகளைக் குறிக்கிறது. 1832ஆம் ஆண்டில் இங்கிலாந்து இயற்கை ஆர்வலர் வில்லியம் என்றி சைக்சால் அறிமுகப்படுத்தப்பட்ட உலோஞ்சூரா பேரினத்தில் இந்த சிற்றினம் இப்போது வைக்கப்பட்டுள்ளது.
இந்தப் பேரினத்தின் கீழ் இரண்டு துணையினங்கள் உள்ளன.
விளக்கம்
கருமுக சில்லை, கருப்பு நிற முகம், தொண்டை மற்றும் மேல் மார்பகத்தைக் கொண்டுள்ளது. முதுகு மற்றும் பின்புறம் அடர் பழுப்பு நிறமாகவும், இறக்கைகள் மற்றும் வால் கருப்பு நிறமாகவும் இருக்கும். அடிப்பகுதி மற்றும் பிடரியில் கருப்பு புள்ளிகள் அல்லது வெள்ளை நிற பட்டைகள் இருக்கும். அலகு தடிமனாகவும் இரு வண்ணத்தில் காணப்படும் மேல் தாடை அடர் நிறத்திலும் கீழ்-தாடை நீல-சாம்பல் நிறத்திலும் கால்கள் கருமையாக இருக்கும்.
விநியோகம்
கருமுகம் சில்லை இந்தோனேசியாவைப் பூர்வீகமாகக் கொண்டது. இதில் வாலேசியா தீவிலும் காணப்படும். இது கிழக்குத் திமோரிலும் உள்ளது. இது விதைகளை உண்ணும் பறவை. புல்வெளிகளில் சிறிய மந்தைகளாகக் காணப்படுகிறது.
பாதுகாப்பு நிலை
கருமுகம் சில்லை பரந்த வாழிட வரம்பைக் கொண்டுள்ளது. சில இடங்களில் அதிக எண்ணிக்கையிலும் பல இடங்களில் பொதுவானதாகவும் காணப்படுவதாகக் கூறப்படுகிறது. இந்தோனேசியாவில் இதன் எண்ணிக்கை மதிப்பீடு செய்யப்படவில்லை; ஆனால் மக்கள்தொகை போக்கு சீராக இருப்பதாகத் தெரிகிறது. இந்தப் பறவைகள் அடையாளம் காணப்பட்ட சில சில அச்சுறுத்தல்களை எதிர்கொள்கிறது. பன்னாடு இயற்கை பாதுகாப்புச் சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனமாக" மதிப்பிட்டுள்ளது.
மேற்கோள்கள்
பகுப்பு:சில்லைகள்
தமன் தியூ மக்களவைத் தொகுதி
தமன் தியூ மக்களவைத் தொகுதி, இந்திய மக்களவைக்கான தொகுதியாகும்.
சான்றுகள்
பகுப்பு:இந்திய மக்களவை பகுப்பு:தமன் தியூ
குமாரகுப்பம் சுப்ரமணியசுவாமி கோயில்
குமாரகுப்பம் சுப்ரமணியசுவாமி கோயில் தமிழ்நாட்டில் விழுப்புரம் மாவட்டம், குமாரகுப்பம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
பூசைகள்
இக்கோயிலில் இரண்டு காலப் பூசைகள் நடக்கின்றன. வைகாசி மாதம் கந்தசஷ்டி முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாமசு ராபர்ட் போலம்
வாழ்க்கை
1893 ஆம் ஆண்டு செப்டம்பர் மாதம் 7 அன்று பிரிசுடலில் போலம் பிறந்தார். பேர்ஃபீல்டு உயர்தர பள்ளி மற்றும் பிரிசுடலில் உள்ள வணிகர் கூட்டமைப்பு அறக்கட்டளை நடத்தும் பள்ளிகளில் கல்வி பயின்றார். 1914 ஆம் ஆண்ட்டு பிரிசுடல் பல்கலைக்கழகத்தில் இளம் அறிவியல் பட்டம் பெற்றார். முதல் உலகப் போரின் தொடக்கத்தில் போலம் ராயல் பொறியாளர்கள் என்ற இராணுவப் படைப்பிரிவில்  சேர்ந்து பிரான்சிலும், பிளாண்டர்சிலும் பணிபுரிந்தார். [அடைப்பிரிவில் சிறப்பான பணிக்புரிந்தமைக்காக போலமிற்கு இராணுவ பதக்கம் வழங்கப்பட்டது. பிரிசுடலுக்குத் திரும்பிய இவர் 1920 ஆம் ஆண்டு அறிவியலில் முதுநிலை பட்டம் பெற்றார். எடின்பர்க் பல்கலைக்கழகத்தில் விரிவுரையாளராக பணிபுரியத் தொடங்கி 1930 ஆம் ஆண்டு இதே  பல்கலைக்கழகத்தில் முனைவர் பட்டம் பெற்றார்.
1933 ஆம் ஆண்டில் போலம் எடின்பர்க் ராயல் கழகத்தின் உறுப்பினராகத் தேர்ந்தெடுக்கப்பட்டார். சர் யேம்சு வாக்கர், யேம்சு பிக்கரிங் கெண்டல், ஏர்னசுட்டு போமன் லுத்லாம் மற்றும் லியோனார்ட் தோபின் ஆகியோர் இவரை முன்மொழிந்து ஆதரித்தனர். சங்கத்தின் துணைத் தலைவராக 1959 முதல் 1962 வரை போலம் பணியாற்றினார்.
இரண்டாம் உலகப் போரில் இவர் எடின்பர்க் விமானப் படையில் பாதுகாவலராகப் பணியாற்றினார். 1969 ஆம் ஆண்டு சூலை மாதம் 8 அன்று போலம் எடின்பர்க்கில் காலமானார்.
குடும்பம்
1926 இல் போலம் மேரி ரசல் மெக்கன்சியை மணந்தார். இவர்களுக்கு குழந்தைகள் இல்லை.
மேற்கோள்கள்
பகுப்பு:1893 பிறப்புகள் பகுப்பு:1969 இறப்புகள் பகுப்பு:வேதியியலாளர்கள் பகுப்பு:பிரித்தானிய அறிவியலாளர்கள்
மச்சிலிப்பட்டினம் விரைவுவண்டி
மச்சிலிப்பட்டினம் விரைவுவண்டி என்னும் வண்டியை இந்திய இரயில்வே இயக்குகிறது. இது செகந்திராபாத்தில் இருந்து மச்சிலிப்பட்டினம் வரை செல்கிறது. இது 430 கி.மீ பயணிக்கிறது.
வழித்தடம்
இது காசீப்பேட்டை, வரங்கல், விஜயவாடா ஆகிய ஊர்களைக் கடந்துசெல்கிறது.
சான்றுகள்
பகுப்பு:இந்திய விரைவுவண்டிகள்
தமிழ்த் திரைப்படங்களின் பட்டியல், 1964
1964 ஆம் ஆண்டு வெளிவந்த தமிழ்த் திரைப்படங்களின் இங்கு பட்டியலிடப்படுகின்றன.
மேற்கோள்கள்
பகுப்பு:தமிழ்த் திரைப்படங்களின் பட்டியல்கள்
ஜிம்கானா விடுதி, சென்னை
மெட்ராஸ் ஜிம்கானா விடுதி (Madras Gymkhana Club) விளையாட்டுத்துறை, சமூக மற்றும் கலாச்சார நடவடிக்கைகளை ஊக்குவிப்பதற்காக 1884ஆம் ஆண்டில் இந்தியாவின் சென்னையில் நிறுவப்பட்ட ஒரு நிறுவனம் ஆகும். இந்தியாவின் இரண்டு 18-துளை கொண்ட குழிப்பந்தாட்ட மைதானம் ஒன்றை சொந்தமாக நடத்துகிறது. ஆசியாவில் உள்ள பழமையான கோல்ப் மைதானங்களில் இதுவும் ஒன்றாகும். 2009 ஆம் ஆண்டில், தமிழ்நாட்டின் ஆளுநராக இருந்த சுர்ஜித்சிங் பர்னாலா, சென்னை ஜிம்கானா விடுதியின் 125ஆவது ஆண்டை நினைவுகூறும் வகையில், த க்ளோரி இயர்ஸ் என்ற புத்தகத்தை வெளியிட்டார்.
வரலாறு
1884 ஆம் ஆண்டு ஏப்ரல் மாதத்தில், புகழ்பெற்ற காலனித்துவ ஆளுநரின் தேர்ந்தெடுக்கப்பட்ட குழு, ஜிம்கானா விடுதியை நிறுவியது. பிறகு, பிரிகேடியர் ஜென்ரல் ஜான்சன் என்பவர் விடுதியின் குறிக்கோள்கள் மற்றும் விதிகள உருவாக்கி அதற்கு "ஜிம்கானா" என்ற பெயரிட்டார்.
விடுதியின் ஆரம்ப கால உறுப்பினர்களாக, காவல் படையைச் சேர்ந்தவர்கள், பிரித்தானிய நிர்வாகிகள் மற்றும் இந்திய உயர்குடி மக்கள் ஆகியோருக்காக ஒதுக்கப்பட்டது. வெம்ஹ்கடகிரியின் ராஜா திறந்தவெளி மைதானத்தில் ஒரு கூடாரம் அமைத்து போலோ என்ற விளையாட்டை விளையாட ஒரு மேடையை  நன்கொடையாக வழங்கினார்.
விடுதி
14 அறைகள் கொண்ட இந்த விடுதியில் -3 சொகுசு அறைகள், 6 சாதாரண அறைகள் மற்றும் 6 பெரிய அறைகள் உள்ளன. உள்நாட்டு மற்றும் சர்வதேச அளவில் இணைக்கப்பட்ட விடுதிகளின் உறுப்பினர்களுக்காக விடுதி அறைகள் வழங்கப்படுகிறது. அனைத்து அறைகளும் குளிரூட்டப்பட்டவை.
மற்ற வசதிகள்
இவ்விடுதியில் ஒரு விளையாட்டுப் பொருட்கள் கடை, முடித்திருத்தகம், அழகு நிலையம், பனிக்கூல் நிலையம் மற்றும் நன்கு பராமரிக்கப்படும் புத்தகம் மற்றும் டிவிடி நூலகம் ஆகியவை அமைந்துள்ளது.
பாண்டியூர் பத்ரகாளியம்மன் கோயில்
பாண்டியூர் பத்ரகாளியம்மன் கோயில் தமிழ்நாட்டில் இராமநாதபுரம் மாவட்டம், பாண்டியூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இந்து சத்திரிய நாடார் உறவின்முறையைச் சேர்ந்தவர்களால் கட்டப்பட்டது.. இது மிகவும் அருள்வாய்ந்ததாகும்..
கோயில் அமைப்பு
இக்கோயிலில் அ, மி.பத்ரகாளியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. இந்து சத்திரிய நாடார் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மஹா சிவராத்திரி முக்கியத் திருவிழாவாக நடைபெறுகிறது.
பங்குனி மாதம் இங்கு பொங்கல் விழா, பூச்சொரிதல் விழா, பால்குட விழா வெகு விமரிசையாக கொண்டாடப்படுகிறது...
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுப்பிரமணியன் ராமசாமி
சுப்பிரமணியன் ராமசாமி (Subramanyan Ramaswamy) பாண்டிச்சேரி என்றழைக்கப்பட்டப் புதுச்சேரியின் நான்காவது முதலமைச்சராக பதவி வகித்தவர். அவர் சூலை 2,1977 முதல் நவம்பர் 12, 1978 வரையும் மார்ச் 6,1974 முதல் மார்ச் 28, 1974 வரையும் முதலமைச்சராகப் பணியாற்றியுள்ளார்.
மேற்கோள்கள்
பகுப்பு:புதுச்சேரி முதலமைச்சர்கள் பகுப்பு:1939 பிறப்புகள் பகுப்பு:2017 இறப்புகள்
றம்புக்கணை பிரதேச செயலாளர் பிரிவு
றம்புக்கணை பிரதேச செயலாளர் பிரிவு (Rambukkana Divisional Secretariat, රඹුක්කන ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் சப்ரகமுவா மாகாணத்தில் உள்ள கேகாலை மாவட்டத்தில் உள்ளது. இதன் பரப்பு 134.7 சதுர கிலோ மீட்டராக உள்ளது. இதில் துணை நிர்வாக அலகுகளாக 89 கிராம அலுவலர் பிரிவுகளைக் கொண்டுள்ளதுடன், 217 கிராமங்களையும் கொண்டுள்ளது. 2011 இல் இப்பிரிவு மக்கள் தொகை 80,784 ஆகக் காணப்பட்டது.
வெளியிணைப்புக்கள்
பகுப்பு:கேகாலை மாவட்டப் பிரதேச செயலாளர் பிரிவுகள்
செக்மாய் பசார்
செக்மாய் பசார் ((Sekmai Bazar) என்பது இந்தியாவின் மணிப்பூர் மாநிலத்தில் உள்ள மேற்கு [[இம்பால் மாவட்டத்தில்]] இருக்கும் ஒரு நகரம் மற்றும் நகரப் பஞ்சாயத்து அல்லது பேரூராட்சி ஆகும்.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி செக்மாய் பசார் நகரத்தின் மக்கள் தொகை 4,325 ஆகும். இத்தொகையில் 50 சதவீதத்தினர் ஆண்கள் மற்றும் 50 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 66% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 72% ஆகவும் பெண்களின் படிப்பறிவு சதவீதம் 59% ஆகவும் இருந்தது. செக்மாய் பசார் நகரின் மக்கள் தொகையில் 14% எண்ணிக்கையினர் 6 வயதுக்கு உட்பட்டவர்கள் ஆவர்.
அரசியல்
உள் மணிப்பூர் மக்களவைத் தொகுதியின் ஒரு பகுதியாக செக்மாய் பசார் நகரம் உள்ளது
மேற்கோள்கள்
பகுப்பு:மணிப்பூர் மாநிலத்திலுள்ள ஊர்களும் நகரங்களும்
சிந்துபூந்துறை பத்ரகாளியம்மன் கோயில்
சிந்துபூந்துறை பத்ரகாளியம்மன் கோயில் தமிழ்நாட்டில் திருநெல்வேலி மாவட்டம், சிந்துபூந்துறை என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் பத்திரகாளியம்மன் சன்னதியும், பரமேஸ்வரர், வரசித்திவிநாயகர், முருகன், வள்ளி, தெய்வானை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆடி மாதம் மூன்று ஆண்டுக்கு ஒருமுறை முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வெண் வளையக் கரப்பான்பூச்சி
வெண் வளையக் கரப்பான்பூச்சி (Therea petiveriana) அல்லது "பாலைவன கரப்பான் பூச்சி", "ஏழு புள்ளிகள் கரப்பான் பூச்சி" அல்லது "இந்திய டோமினோ கரப்பான் பூச்சி" எனப்படுவது, தென்னிந்தியாவில் காணப்படும் கிரிபுஸ்குலர் கரப்பான் பூச்சி ஆகும். இவை கரப்பான் பூச்சிகளில் அடித்தள குழுவைச் சேர்ந்தவை. இவை பெரும்பாலும் புதர் காடுகளின் தரையில் உதிர்ந்த  இலைக் குப்பை அல்லது தளர்வான தரையின் கீழ் வளைகள் அமைத்து வாழ்கின்றன.
தோற்றம்
இடது|thumb|224x224px இவை கோள வடிவக் கறுப்பு நிற உடலிலைக் கொண்டு உடலின் முதுக்குப் புறத்தில் பக்கத்துக்கு மூன்று, நடுவில் ஒன்று என ஏழு வெண்ணிற வளையங்களைக் கொண்டிருக்கும். கறுப்பு நிற உணர்கொம்புகளும், முள்முடிகளுடன் கூடிய கறுப்பு நிறக் கால்களையும் கொண்டிருக்கும். வீட்டில் காணப்படும் சாதாரணக் கரப்பான்பூச்சிகளைப் போன்று வெண் வளையக் கரப்பான்பூச்சிகளும் அனைத்துண்ணிகளாக, துப்புரவாளர்களாகப் புதர்ச்செடிகளுக்கு இடையே பங்காற்றுகின்றன.
மேற்கோள்கள்
பகுப்பு:பூச்சிகள்
இலித்தியம் இரிடேட்டு
இலித்தியம் இரிடேட்டு (Lithium iridate) என்பது Li2IrO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம், இரிடியம், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. மூன்று இலேசாக வேறுபட்ட அடுக்குகள் α, β, மற்றும் சில சமயங்களில் γ வடிவம் கொண்ட கட்டமைப்பில் கருப்பு நிறப் படிகங்களாக இலித்தியம் இரிடேட்டு உருவாகிறது. இலித்தியம் இரிடேட்டு சேர்மம் ஓர் உலோகம் போன்ற வெப்பநிலை-தனித்துவ மின் கடத்துத்திறனை வெளிப்படுத்துகிறது, மேலும் 15 கெல்வின் வெப்பநிலைக்கு குளிரூட்டும்போது அதன் காந்த வரிசையை பாரா காந்தத்திலிருந்து எதிர் பெரோகாந்தமாக மாற்றுகிறது.
கட்டமைப்பு
குறிப்பாக மூன்று இலேசாக வேறுபட்ட அடுக்குகள் α, β, மற்றும் சில சமயங்களில் அரிதாக γ வடிவம் கொண்ட கட்டமைப்பில் கருப்பு நிறப் படிகங்களாக இலித்தியம் இரிடேட்டு படிகமாகிறது.
ஆல்பா- இலித்தியம் இரிடேட்டு படிகத்தின் கட்டமைப்பில் ஒரு மாற்று அறுகோண இலித்தியம் அடுக்குக் குவியலும், மையத்திலுள்ள இலித்தியம் அணுவுடன் விளிம்புகளைப் பகிர்ந்து கொள்ளும் IrO6 என்ற எண்முக தேன் கூடுகளும் காணப்படுகின்றன. அருகிலுள்ள அடுக்குகளில் உள்ள பக்கச்சாய்வு ஒப்பீட்டளவில் குறைந்த ஒற்றைச் சாய்வு படிக சமச்சீர்மையை விளைவிக்கிறது. Li2IrO3 படிகங்களில் ஏராளமான இரட்டைக் குறைபாடுகள் உள்ளன, அங்கு ab படிக சமதளங்கள் c அச்சில் 120 பாகை அளவு சுழற்றப்பட்டுள்ளன .ஓர் இலித்தியம் அயனி மின் கலத்தில் மின் வேதியியல் மாற்றங்களால் தூண்டப்பட்ட கட்டமைப்பு மற்றும் மின்னணு மாற்றங்களை ஆய்வு செய்வதற்காக ஒரு மாதிரி நேர்மின் முனைப்பொருளான இலித்தியம் மிகுதி இலித்தியம் இரிடேட்டு சோதனைகள் மேற்கொள்ளப்பட்டுள்ளன.
தயாரிப்பு
இரிடியம் மற்றும் இலித்தியம் உலோகங்களை ஒன்றாகச் சேர்த்து நேரடியாக வெப்பப்படுத்தும்போது இலித்தியம் இரிடேட்டு படிகங்கள் வளர்கின்றன. எல்லாப் பக்கங்களிலும் சூழ்ந்துள்ள வெப்ப அழுத்த நிலையில் வெப்பப்படுத்தும்போது இவ்விரண்டு தனிமங்களும் ஆக்சிசனேற்றப்படுகின்றன. 750–1050 பாகை செல்சியசு வெப்பநிலையில் ஆல்பா நிலை உருவாகிறது. கூடுதலாக இதைவிட உயர் வெப்பநிலைக்கு சூடாக்கும்போது பீட்டா நிலை உருவாகிறது. வழக்கமாக பயன்படுத்தும் இலித்தியம் கார்பனேட்டுக்குப் பதிலாக இலித்தியம் உலோகத்தைப் பயன்படுத்துவதால் அதிக படிகங்கள் உருவாகின்றன. மேலும் இம்முறை கையாள்வதற்கும் படிகங்களை சேமிப்பதற்கும் எளிமையாக இருக்கிறது. இலித்தியம் கார்பனேட்டையும் இரிடியம்(IV) ஆக்சைடையும் சேர்த்து சுண்ணமாக்கி தொடர்ந்து உருகிய இலித்தியம் ஐதராக்சைடில் 700-800 பாகை செல்சியசு வெப்பநிலைக்கு குளிரவைத்தால் அரிய காமா நிலை உருவாகிறது.
பண்புகள்
இலித்தியம் இரிடேட்டு கருப்பு நிற படிகங்களாகக் காணப்படுகிறது. உலோகங்களின் ஒப்பீட்டளவில் உயர்ந்த, வெப்பநிலை- தனித்துவ மின் கடத்துத்திறன் தன்மையைக் கொண்டுள்ளது. ஆல்பா மற்றும் பீட்டா நிலைகள் இரண்டிலும் Ir4+ அயனியிலிருந்து வரும் காந்த சுழற்சிகளுக்கு இடையில் கீட்டேவ் பரிமாற்று பிணைப்பை வெளிப்படுத்துகின்றன. இச்சுழற்சிகள் 15 கெல்வின் வெப்பநிலைக்கு கீழ் ஓர் எதிர்பெர்ரோகாந்த பின்னலாக உருவாகின்றன. இவ்வெப்பத்திற்கு மேற்பட்டால் அப்பொருள் பாரா காந்தப் பண்புடன் உருவாகிறது.
பயன்பாடுகள்
இலித்தியம்-அயனி மின் கலன்களில் இலித்தியம் இரிடேட்டு திறனுள்ள ஒரு மின் முனை பொருளாகச் செயல்படுகிறது. மாற்றாக கிடைக்கும் இலித்தியம் மாங்கனைட்டுடன் (Li2MnO3) ஒப்பிடுகையில் விலை உயர்ந்த இலித்தியம் இரிடேட்டு பயன்பாடு தடங்கலாகக் கருதப்படுகிறது.
மேற்கோள்கள்
பகுப்பு:இலித்தியம் சேர்மங்கள் பகுப்பு:இரிடியம் சேர்மங்கள் பகுப்பு:ஆக்சைடுகள்
அதையூர் ஊராட்சி
அதையூர் ஊராட்சி (Athaiyur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள உளுந்தூர்பேட்டை வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2605 ஆகும். இவர்களில் பெண்கள் 1301 பேரும் ஆண்கள் 1304 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :